Εκλογές στο Λάος

Στο Λάος διεξάγονται εκλογές για κοινοβούλιο σε εθνικό επίπεδο και οι πολίτες επίσης εκλέγουν τους επικεφαλής των χωριών. Η Εθνοσυνέλευση  (Sapha Heng Xat) απαρτίζεται από 132 έδρες. Τα μέλη του κοινοβουλίου εκλέγονται για πενταετείς θητείες.

Ο Πρόεδρος εκλέγεται έμμεσα και όχι από τον λαό.

Η χώρα τελεί υπό μονοκομματικό καθεστώς. Αυτό σημαίνει ότι μόνο ένα πολιτικό κόμμα, το Επαναστατικό Λαϊκό Κόμμα του Λάος είναι νόμιμο. 

Πρόσφατες εκλογές (2021)

Προηγούμενες εκλογές
1946
Εκλογές για Συντακτική Συνέλευση διεξήχθησαν στις 15 Δεκεμβρίου 1946.Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p135 ISBN 0-19-924959-8 Οι εκλογές έγιναν σε μη κομματική βάση, με όλους τους υποψήφιους να κατέρχονται ως ανεξάρτητοι.Nohlen et al., p137

1947 
Οι βουλευτικές εκλογές του 1947 έγιναν στις 24 Αυγούστου. Όπως και στις προηγούμενες εκλογές, και πάλι όλοι οι υποψήφιοι είχαν κατέλθει ως ανεξάρτητοι.

1951
Στις 18 Αυγούστου 1951 έγιναν βουλευτικές εκλογές και, σε αντίθεση με τις προηγούμενες, έλαβαν μέρος για πρώτη φορά πολιτικά κόμματα.  Το αποτέλεσμα ήταν η νίκη για το Εθνικό Προοδευτικό Κόμμα, το οποίο κέρδισε τις 19 από τις συνολικά 39 έδρες.

 1955 
Το Εθνικό Προοδευτικό Κόμμα κέρδισε δεύτερη συνεχόμενη νίκη στις εκλογές που διενεργήθηκαν στις 25 Δεκεμβρίου 1955. Το εν λόγω κόμμα κατέλαβε 22 έδρες από τις συνολικά 39 της βουλής, με τη συμμετοχή να διαμορφώνεται στο 75,6%.

1958 
Στις επόμενες βουλευτικές εκλογές στις 4 Μαΐου 1958 εξελέγησαν άλλοι 21 βουλευτές στην ενισχυμένη εθνοσυνέλευση.Ronald B. Frankum Jr. (2011) Historical Dictionary of the War in Vietnam, Scarecrow Press, p365 Το Πατριωτικό Μέτωπο του Λάος κέρδισε τις περισσότερες έδρες, παρότι μεγαλύτερο κόμμα στην εθνοσυνέλευση παρέμεινε το κυβερνών Εθνικό Προοδευτικό Κόμμα, με 26 επί συνόλου 60 εδρών. Η συμμετοχή ήταν 82,1%.

1960
Στις 24 Απριλίου 1960 ένα νεοσύστατο κόμμα, η Επιτροπή για την Άμυνα των Εθνικών Συμφερόντων, κέρδισε τις 34 από τις συνολικά 59 έδρες στο κοινοβούλιο στις εκλογές που έγιναν.

 1965
Το Μπλοκ του Νότου κέρδισε τις εκλογές που έγιναν στις 18 Ιουλίου 1965 με 15 έδρες από τις συνολικά 59 στην εθνοσυνέλευση. Στις εκλογές δεν έλαβε μέρος σε ένδειξη διαμαρτυρίας το Πατριωτικό Μέτωπο του Λάος.Haruhiro Fukui (1985) Political parties of Asia and the Pacific, Greenwood Press, pp689–690 Ωστόσο, επιτράπηκε μόνο σε 22.000 πολίτες να ασκήσουν το εκλογικό τους δικαίωμα και οι ψηφοφόροι περιορίστηκαν σε πολιτικούς, δημόσιους υπαλλήλους αξιωματικούς του στρατού, αστυνομικούς και αξιωματούχους της τοπικής κυβέρνησης.

 1967
Με την έλευση του 1967 έγιναν βουλευτικές εκλογές στο Λάος (1η Ιανουαρίου). Το δικαίωμα ψήφου επαναφέρθηκε σε όλους και το όριο ηλικίας για να ασκήσει κάποιος το εκλογικό του δικαίωμα μειώθηκε στα 18 έτη, όπως ίσχυε πριν.Nohlen et al., p133

 1972 
Στις 2 Ιανουαρίου 1972 γύρω στους 200 υποψήφιοι πήραν μέρος στις βουλευτικές εκλογές, με συμμετοχή 67,8%. Πάνω από τα 2/3 των βουλευτών έχασαν τις έδρες τους.Laos Inter-Parliamentary Union 

1989
Με τη συμμετοχή 121 υποψηφίων για 79 έδρες διεξήχθησαν βουλευτικές εκλογές στις 26 Μαρτίου 1989, για πρώτη φορά έπειτα από 17 χρόνια. Το Επαναστατικό Λαϊκό Κόμμα του Λάος αναδείχθηκε νικητής, κερδίζοντας 65 έδρες.Laos: Elections held in 1989 Inter-Parliamentary Union

 1992
Με μεγάλη προσέλευση στις κάλπες (99,3%) έγιναν βουλευτικές εκλογές στις 20 Δεκεμβρίου 1992. Συνολικά 154 υποψήφιοι διεκδίκησαν 85 έδρες και όλοι εκτός από 4 ήταν μέλη του Επαναστατικού Λαϊκού Κόμματος του Λάος . Το τελευταίο κέρδισε σαρωτική νίκη, καταλαμβάνοντας και τις 85 έδρες.Laos: Elections held in 1992 Inter-Parliamentary Union 

 1997 
Για μία ακόμη φορά ήταν πολύ υψηλή η συμμετοχή (99,4%) στις βουλευτικές εκλογές που διενεργήθηκαν στις 21 Δεκεμβρίου 1997. Τις 99 έδρες της εθνοσυνέλευσης διεκδίκησαν 159 υποψήφιοι. Το κυβερνών Επαναστατικό Λαϊκό Κόμμα του Λάος κέρδισε όλες τις έδρες εκτός από μία.Laos: Elections held in 1997 Inter-Parliamentary Union 

2002
Οι βουλευτικές εκλογές που έγιναν στις 24 Φεβρουαρίου 2002 κερδήθηκαν ξανά από το κυβερνών Επαναστατικό Λαϊκό Κόμμα του Λάος, που κατέλαβε όλες τις 109 έδρες της εθνοσυνέλευσης.Laos: Elections held in 2002 IPU. Συνολικά 166 υποψήφιοι διεκδίκησαν τις 109 έδρες, από τους οποίους οι 165 ήταν μέλη του Επαναστατικού Λαϊκού Κόμματος του Λάος.

 2006
Στις 30 Απριλίου 2006 διεξήχθησαν βουλευτικές εκλογές και έλαβαν μέρος συνολικά 175 υποψήφιοι.Laos: Elections held in 2006 IPU Επί συνόλου 115 εδρών, οι 113 κερδήθηκαν από το κυβερνώνΕπαναστατικό Λαϊκό Κόμμα του Λάος. 

2011 
Στις εκλογές που διεξήχθησαν στις 30 Απριλίου 2011, η συμμετοχή ήταν της τάξεως του 99,6%.Laos: Elections held in 2011 IPU Έλαβαν μέρος συνολικά 190 υποψήφιοι, από τους οποίους μόνο οι 5 δεν ανήκαν στο κυβερνών Επαναστατικό Λαϊκό Κόμμα του Λάος, που κέρδισε τις εκλογές με 127 έδρες από τις συνολικά 132 στην εθνοσυνέλευση.
 Εθνοσυνέλευση 30 Απριλίου 2011
|-
!style="background-color:#E9E9E9" align=left valign=top width=450|
!style="background-color:#E9E9E9" align=right|Έδρες
|-
|align=left|Επαναστατικό Λαϊκό Κόμμα του Λάος (Phak Paxaxôn Pativat Lao)
|valign="top"|127
|-
|align=left|Ανεξάρτητοι
|valign="top"|5
|-
|align=left style="background-color:#E9E9E9"|Σύνολο
|width="30" align="right" style="background-color:#E9E9E9"|132
|}

 2016 

Στις βουλευτικές εκλογές, που διεξήχθησαν στις 20 Μαρτίου 2016, το κυβερνών Επαναστατικό Λαϊκό Κόμμα του Λάος, που ήταν το μοναδικό νόμιμο κόμμα, κέρδισε σαρωτική νίκη.

 Παραπομπές